ДОЛ Анатолий Iэбисал и къуэр
2020 гъэм щэкIуэгъуэм и 2-м дунейм ехыжащ Къэбэрдей-Балъкъэр Республикэм ЩIыуэпс хъугъуэфIыгъуэхэмрэ экологиемкIэ и министерствэм и «ЩIыуэпсыр хъумэным ехьэлIа ухуэныгъэхэр егъэкIуэкIынымрэ апхуэдэхэр къызэрагъэсэбэпымрэ зи нэIэ щIэт дирекцэ» къэрал кIэзонэ IуэхущIапIэм и унафэщIым и къуэдзэ Дол Анатолий Iэбисал и къуэр.
Илъэс 65-рэ фIэкIа къимыгъэщIами, абы лъэужь дахэ къыщигъэнащ мы дунейм. Ар гулъытэ зыхэлът, и лэжьэгъухэм, зыцIыхуу щытахэм пщIэшхуэ зыхуащIт.
Анатолий Iэбисал и къуэр лэжьакIуэшхуэт, и IэнатIэм фIы дыдэу хищIыкIырт, куэдым дихьэх цIыху гъэщIэгъуэнт, Iулыдж зиIэт.
КъБР-м ЩIыуэпс хъугъуэфIыгъуэхэмрэ экологиемкIэ и министерствэм, «ЩIыуэпсыр хъумэным ехьэлIа ухуэныгъэхэр егъэкIуэкIынымрэ апхуэдэхэр къызэрагъэсэбэпымрэ зи нэIэ щIэт дирекцэ» къэрал кIэзонэ IуэхущIапIэмрэ я лэжьакIуэхэр Дол Анатолий Iэбисал и къуэм и Iыхьлыхэмрэ благъэхэмрэ яхуогузавэ.
Ди лэжьэгъум и фэеплъ нэхур дэ зэи тщыгъупщэнукъым.
